16/09/2010 | Administración LocalMunicipal
Dodro
Anuncio notificación limpeza parcelas

Notificación da Lei 3/2007, de 9 de abril, de prevención e defensa contra os incendios forestais de Galicia. Sendo descoñecidos os domicilios dos interesados nos expedientes de limpeza de fincas para a prevención de incendios forestais, segundo dispón o artigo 59.5 da Lei 30/1992, de 26 de novembro de Réxime Xurídico das Administracións e do Procedemento Administrativo Común, procédese a súa práctica mediante o anuncio no Boletín Oficial da Provincia e no taboleiro de Editos do Concello, o que se fai público para coñecemento dos interesados a quen debe servir de notificación, informándolles do seguinte: Comprobándose que nas propiedades que se dirán, atópanse en mal estado de limpeza e conservación, con abundante maleza, e plantacións de diferentes especies arbóreas a pouca distancia dos lindeiros e /ou vivendas existentes. Sendo un deber legal a conservación dos terreos polos propietarios nas condicións sinaladas no artigo 9 da Lei 9/2002, de 30 de decembro, de Ordenación Urbanística e Protección do Medio Rural de Galicia, de conformidade co establecido no artigo 199 do mesmo texto legal. Vistos os artigos 3.3), 7, 20 a 23.1) e a Disposición Transitoria Terceira e Cuarta da Lei 3/2007, de 9 de abril, de prevención e defensa contra os incendios forestais de Galicia (LPDCIF) e o Decreto 105/2006, do 22 de xuño, polo que se regulan medidas relativas á prevención de incendios forestais, á protección de asentamentos no medio rural e á regulación de aproveitamentos e repoboacións forestais. Sendo descoñecidos os domicilios dos propietarios que figuran nos expedientes, en uso das facultades que me confire a lexislación sinalada e o art.211. n) da Lei 7/1985, de 2 de abril, reguladora das bases do réxime local, a Lei 9/2002, de 30 de decembro, de Ordenación Urbanística e Protección do Medio Rural de Galicia e a Lei 3/2007, de 9 de abril, de prevención e defensa contra os incendios forestais Galicia, PRIMEIRO.- Requirir aos propietarios que se relacionan a continuación e segundo o previsto no artigo 22.1 da Lei 3/2007, de 9 de abril, para que no prazo de quince días naturais procedan a xestionar a biomasa vexetal (desbravar e limpeza de malezas), advertíndolle que no caso de incumprimento e, de acordo co artigo 22.2 da Lei 3/2007, de 9 de abril, o Concello procederá á execución forzosa mediante a execución subsidiaria da mesma a costa do obrigado, todo elo sen prexuízo da apertura, no seu caso, do oportuno expediente sancionador: -Herdeiros de Manuel Ares Miguens, parcelas 1435 e 1436 do polígono 501 do Catastro de Rústica, no lugar de Castro, parroquia de San Xoán de Laíño. SEGUNDO.- Requirir aos propietarios que se relacionan a continuación para que procedan a adecuar as plantacións existentes ao sinalado na disposición transitoria cuarta e no art.21 da Lei 3/2007, de 9 de abril e no Decreto 105/2006, de 22 de xuño, polo que se regulan medidas relativas á prevención de incendios forestais, á protección de asentamentos no medio rural e á regulación de aproveitamentos e repoboacións forestais e na que dispón a OBRIGA de adecuacións das plantacións antes do 18 de abril de 2009, que son os seguintes: -Herdeiros de Manuel Ares Miguens, parcelas 1435 e 1436 do polígono 501 do Catastro de Rústica, no lugar de Castro, parroquia de San Xoán de Laíño. TERCEIRO.- Publicar a presente Resolución no Boletín Oficial da Provincia da Coruña e no Taboleiro de Anuncios do Concello segundo dispón o artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, con ofrecemento dos recursos que en Dereito procedan. RECURSOS.- Contra a presente resolución, que pon fin á vía administrativa, poderá interpoñer recurso Contencioso-Administrativo diante do Xulgado ou Sala do Contencioso-Administrativo do Tribunal Superior de Xustiza de Galicia; de conformidade cos arts.8 e 10 da Lei 29/1998, do 13 de xullo, Reguladora da xurisdición contencioso-administrativa no prazo de DOUS MESES a contar do día seguinte ao da notificación do presente acordo. Previa e potestativamente, poderase interpoñer recurso de reposición, ante o órgano que ditou o acordo, de conformidade co art.116 da Lei 30/92, no prazo de UN MES, a contar do seguinte ao da devandita notificación. Tamén poderá interpoñer o recurso extraordinario de Revisión, cando concorra algunha das circunstancias previstas no art.118 da Lei 30/92, do 26 de novembro, pola que se aproba o Réxime Xurídico das Administracións Públicas e o Procedemento Administrativo Común, nos prazos establecidos no apartado 2 do mesmo art.118. Todo isto, sen prexuízo do dereito dos interesados a formular a solicitude e a instancia a que se refiren os arts.102.1) e 105.2) da devandita Lei. Dodro, 2 de setembro de 2010 O alcalde en funcións Aventino Tristancho Vovchuk